
                  Conform cu originalul
PARLAMENTUL ROMÂNIEI

CAMERA DEPUTAŢILOR

Comisia pentru tehnologia informaţiei şi comunicaţiilor

Nr.7c-18/105/2026
PLx nr. 368/2026
AVIZ
asupra
proiectului de Lege privind instituirea Registrului Național de Endometrioză (RNE) și integrarea acestuia în sistemul național de monitorizare a stării de sănătate a populației
În conformitate cu prevederile art.95 din Regulamentul Camerei Deputaților, Biroul permanent a trimis Comisiei pentru tehnologia informației şi comunicațiilor spre avizare, proiectul de Lege privind instituirea Registrului Național de Endometrioză (RNE) și integrarea acestuia în sistemul național de monitorizare a stării de sănătate a populației (PLx nr.368/2026).
Consiliul Legislativ a avizat negativ inițiativa legislativă, conform avizului nr.254/20.03.2026.

Consiliul Economic și Social a avizat favorabil proiectul de act normativ, cu observații, conform avizului nr.1619/04.03.2026.

Senatul a adoptat proiectul de lege în ședința din 29 aprilie 2026.

Proiectul de lege are ca obiect de reglementare înființarea Registrului Național de Endometrioză, denumit în continuare RNE, ca sistem informațional şi informatic de interes național, destinat colectării, stocării, prelucrării şi analizei integrate a datelor pseudonimizate privind cazurile de endometrioză diagnosticate pe teritoriul României. Potrivit iniţiativei, dezvoltarea şi implementarea Registrului Naţional de Endometrioză, precum şi digitalizarea sistemului sanitar şi interopabilitatea bazelor de date medicale, se finanţează cu prioritate din fonduri externe nerambursabile, în special din Planul Naţional de Redresare şi Rezidenţă şi din Programul Sănătate 2021-2027, iar activităţile recurente se asigură din bugetul Ministerului Sănătăţii.
În raport cu obiectul de reglementare inițiativa legislativă face parte din categoria legilor ordinare, iar în aplicarea prevederilor art.75 alin.(1) din Constituția României, Camera Deputaților este Cameră decizională.

Potrivit prevederilor art.62 din Regulamentul Camerei Deputaților, republicat, membrii comisiei au dezbătut proiectul de lege în ședința din 16 iunie 2026 și au hotărât, cu majoritate de voturi avizarea negativă a acestuia.
PREŞEDINTE,
Radu – Nicolae MIHAIU

